钦定古今图书集成/明伦汇编/宫闱典/第042卷 > 《册皇后文》晋·书
## 钦定古今图书集成/明伦汇编/宫闱典/第042卷 > 《册皇后文》晋·书

惟升平元年八月，皇帝使使持节、兼太保、侍中、太宰、
武陵王晞，册命故散骑侍郎女何氏为皇后。咨尔《易》
本乾坤，《诗》首《关雎》，王化之本，实由内辅。是故皇英嫔
虞，帝道以光；任、姒母周，祚嗣克崇。皇后其祗勗厥德，
以肃承宗庙，虔恭中馈，尽敬妇道，师导六宫，作轨仪于四海。皇天无亲，惟德是依，可不慎欤！